Иван Охридчанин
Иван Димитриевич Охридчанин (Йоан Димитриевич Охридянин, Йоан Х. Охридский, монах Йоаникий Охридянин) е български възрожденец, книжовник и преводач от Македония.

Биография 
Иван Охридчанин е роден в Охрид, тогава в Османската империя. През 1844 година превежда от гръцки и издава в Цариград първата си книга, печатана славянобългарски език в печатницата на Вселенската патриаршия. Същата година руският славист Виктор Григорович се запознава в Цариград „с болгариномъ Iоанномъ Дмитровичемъ, родомъ изъ Охриды“. Иван Охридчанин си сътрудничи и с Неофит Рилски. През 1847 – 1848 година Иван Охридчанин преподава църковно-славянски език в новосъздадената катедра по славянски езици в Богословското училище на остров Халки.

Преводи и съчинения 
 Първоначална наука за должностите на человѣка. Франгiска Соабiа. Преведена от греческагω на славено-болгарскiй, и издадена от Iωана Димитрiевича Охридѧнина, съ присовокупленiемъ Плутархова слова за въспитанiе дѣтей на словенскiй ѧзыкъ, въ оупотребленiе на словено-болгарскитѣ училища. Въ Цариградъ, оу Патрiархата 1844
 Служебникъ. Трудомъ же и иждивениемъ Iωанна Димитрıевича Охридтѧнина. Въ Бѣлградѣ, в книгопечатни кнѧжества Сербскаго (1845)
 Iоанникiй Охридѧнинъ. Грамматика за славѧнскıй ѧзыкъ съ греческо израженiе. Цариградъ 1850
 Iωаннъ Х. Охридскiй. Пасхалiѧ сирѣчь пѣсненно последованiе. Цариградъ 1869

Бележки 

Български просветни дейци от Македония
Родени в Охрид
Учители в Халкинската семинария
Български възрожденци